CELEX: 32012R1145
Language: hr
Date: 2012-11-28 00:00:00
Title: Provedbena uredba Komisije (EU) 1145/2012 od 28. studenoga 2012. o razvrstavanju određene robe u kombiniranu nomenklaturu

02/Sv. 022
            
            
               HR
            
            
               Službeni list Europske unije
            
            
               274
            
         32012R1145
   
               L 333/5
            
            
               SLUŽBENI LIST EUROPSKE UNIJE
            
            
               28.11.2012.
            
         
      PROVEDBENA UREDBA KOMISIJE (EU) 1145/2012
   od 28. studenoga 2012.
   o razvrstavanju određene robe u kombiniranu nomenklaturu
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (1), a posebno njezin članak 9. stavak 1. točku (a),
   budući da:
   
               (1)
            
            
               Zbog osiguranja jedinstvene primjene kombinirane nomenklature koja je priložena Uredbi (EEZ) br. 2658/87, potrebno je usvojiti mjere za razvrstavanje robe iz Priloga ovoj Uredbi.
            
         
               (2)
            
            
               Uredbom (EEZ) br. 2658/87 utvrđena su Opća pravila za tumačenje kombinirane nomenklature. Ta se pravila također primjenjuju na svaku drugu nomenklaturu koja se u cijelosti ili djelomično temelji na njoj ili kojom se uvode dodatni pododjeljci te koja je utvrđena posebnim odredbama Unije, a s ciljem primjene tarifa i drugih mjera koje su u vezi s robnom razmjenom.
            
         
               (3)
            
            
               U skladu s navedenim Općim pravilima, robu opisanu u stupcu 1 tablice iz Priloga treba razvrstati pod odgovarajuće oznake KN iz stupca 2, a na temelju razloga iz stupca 3 navedene tablice.
            
         
               (4)
            
            
               Primjereno je da se, u skladu s člankom 12. stavkom 6. Uredbe Vijeća (EEZ) br. 2913/92 od 12. listopada 1992. o Carinskom zakoniku Zajednice (2), korisnik u razdoblju od tri mjeseca može i dalje pozivati na obvezujuće tarifne informacije koje izdaju carinska tijela država članica u vezi s razvrstavanjem robe u kombiniranu nomenklaturu, a koje nisu u skladu s ovom Uredbom.
            
         
               (5)
            
            
               Mjere predviđene u ovoj Uredbi u skladu su s mišljenjem Odbora za Carinski zakonik,
            
         DONIJELA JE OVU UREDBU:
   Članak 1.
   Roba iz stupca 1 priložene tablice razvrstava se u kombiniranu nomenklaturu sukladno odgovarajućoj oznaci KN iz stupca 2 te tablice.
   Članak 2.
   Obvezujuće tarifne informacije koje izdaju carinska tijela država članica, a koje nisu u skladu s ovom Uredbom, mogu se nastaviti navoditi na temelju odredaba članka 12. stavka 6. Uredbe (EEZ) br. 2913/92 tijekom razdoblja od tri mjeseca.
   Članak 3.
   Ova Uredba stupa na snagu dvadesetog dana od dana objave u Službenom listu Europske unije.
   
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 28. studenoga 2012.
      
         
            Za Komisiju U ime Predsjednika
         
         Algirdas ŠEMETA
         
         
            Član Komisije
         
      
   
   
      (1)  SL L 256, 7.9.1987., str. 1.
   
   
      (2)  SL L 302, 19.10.1992., str. 1.
   
   PRILOG
   
               Naziv robe
            
            
               Razvrstavanje
               (oznaka KN)
            
            
               Razlozi
            
         
               1.
            
            
               2.
            
            
               3.
            
         
               Sterilne maramice od netkanog tekstila, pakirane u plastičnoj vrećici za maloprodaju.
               Maramice su impregnirane, među ostalim sastojcima i demineraliziranom vodom, deterdžentom i sredstvom za čišćenje i njegu kože. Proizvod ne sadrži alkohol.
               Prema priloženim informacijama, proizvod se koristi za čišćenje lica i ruku.
            
            
               3401 11 00
            
            
               Razvrstavanje se utvrđuje u skladu s Općim pravilima 1., 3.(b) i 6. za tumačenje kombinirane nomenklature i tekstom oznaka KN 3401 i 3401 11 00.
               Budući da su maramice impregnirane deterdžentom, što daje proizvodu njegovu osnovnu osobinu, razvrstavanje pod tarifnim brojevima 3304 i 3307 se isključuje.
               Proizvod stoga treba razvrstati pod tarifni broj 3401, kao proizvod od netkanog tekstila, impregnirani, premazani ili prekriveni sapunom ili deterdžentom (vidjeti također Napomene s objašnjenjem Harmoniziranoga sustava za tarifni broj 3401, točka IV.